**KAIP LINKSNIUOJAMI TIESIOGINĖS REIKŠMĖS IR SIMBOLINIAI PAVADINIMAI?**

Lietuviškus vardininkinius simbolinius pavadinimus, pavartotus tekste be nomenklatūrinio žodžio, būtina linksniuoti, pvz.: Apie tai buvo rašoma „Lietuvos ryte“. Reikia užeiti į „Šviesą“ ir atiduoti rankraštį. Taisyklę rasite „Kanceliarinės kalbos patarimuose“ ir pan. (žr. Valstybinės lietuvių kalbos komisijos 2007 m. balandžio 5 d. nutarimo Nr. N-1 (110) „[**Dėl simbolinių pavadinimų linksniavimo**](https://vlkk.lt/vlkk-nutarimai/nutarimai/del-simboliniu-pavadinimu-linksniavimo)“ 3 punktą).

Tiesioginės reikšmės pavadinimai rašomi be kabučių – **AB Lietuvos paštas(** (kaip VšĮ Lietuvos nacionalinis radijas ir televizija, AB Kalvarijų vaistinė, Klaipėdos kelionių agentūra), žr. Kalbos komisijos 2004 m. vasario 4 d. nutarimo Nr. N-2(91) „[Dėl Įmonių, įstaigų ir organizacijų simbolinių pavadinimų darymo taisyklių patvirtinimo](https://vlkk.lt/aktualiausios-temos/juridiniu-asmenu-pavadinimai/simboliniu-pavadinimu-darymo-taisykles)“ 12 punktą ) ir tekste linksniuojami kartu su statuso žodžiais: Reikia kreiptis į AB Lietuvos paštą. Konkursas vyko VšĮ Lietuvos nacionaliniame radijuje ir televizijoje. Pasirašyti akcinės bendrovės Kalvarijų vaistinės steigimo dokumentai.  
   Kaip linksniuojami simboliniai pavadinimai, žr. Kalbos komisijos 2007 m. balandžio 5 d. nutarimą Nr. N-1(110) „[Dėl simbolinių pavadinimų linksniavimo](https://vlkk.lt/vlkk-nutarimai/nutarimai/del-simboliniu-pavadinimu-linksniavimo)“

<https://vlkk.lt/konsultacijos/6947-simboliniai-pavadinimai-linksniavimas>

<https://vlkk.lt/konsultacijos/7329-ab-lietuvos-pastas>